Ivar Ødegaard

Ivar Ødegaard (født 22. april 1925 i Lunner, død 29. oktober 2002) var en norsk fagforeningsmann og politiker (Ap).

Ødegaard begynte yrkeskarrieren som konduktør i NSB og hadde fra 1967 diverse administrative stillinger i NSBs hovedadministrasjon. Han avsluttet NSB-karrieren som arbeidsmiljøsjef i perioden 1989–1993.

Ødegaard ble sekretær i Oslo distriktsorganisasjon av Norsk Jernbaneforbund i 1960, og hadde siden en rekke verv i fagbevegelsen og Arbeiderpartiet. Han satt i styret for Oslo Arbeiderparti 1972–1985, og var formann for Oslo faglige samorganisasjon 1972–1985. Han var vara på Stortinget for Oslo fra 1969 til 1985, og møtte blant annet fast hele perioden 1977–1981 for Knut Frydenlund og Reiulf Steen.

 Kilder 
 «Kjent politiker og Samorg.mann». Aftenposten 22. april 1985


 Eksterne lenker 


Kategori:Norske fagforeningspersoner
Kategori:Stortingsrepresentanter fra Ap
Kategori:Stortingsrepresentanter for Oslo
Kategori:Stortingsrepresentanter 1977–1981
Kategori:Personer tilknyttet Norges Statsbaner
Kategori:Personer fra Lunner kommune